Abū al-Qāsim Maḥmūd bn Umar al-Zamakhsharī ( محمود بن عمر الزمخشري ), wanda aka sani da al-Zamakhsharī, ko Jar Allāh ("maƙwabcin Allah") (an haife shi a ranar 18 ga watan Maris na shekara ta 1075 – ya mutu a ranar 12 ga watan June na shekara ta 1144), ya kasance malamin Addinin musulunci ne, Dan asalin Kasar Farisa. Ya kasance babban malamin fikihu a Hanafiyya , Mu'tazilite masanin tauhidi kuma mai iko a kan ilimin larabci. Shaharar Al-Zamakhshari a matsayin malami ya ta'allaka ne a kan tafsirinsa (tafsiri) a cikin tafsirinsa na Kur'ani, Al-Kashshaaf . Wannan nazarin ilimin falsafa na ayar Kur'ani ya haifar da takaddama dangane da fassarar Muʿtazilite. An haifi Al-Zamakhsharī a cikin Zamakhshar [Wikidata], Khwarezmia, a ranar 18 ga watan Maris na shekara ta 1075. Yayi karatu a Bukhara da Samarkand, kafin yayi tafiya zuwa Bagadaza, Ya kasance masanin kimiyyar harshe na larabci kuma yana adawa da tafiyar Shu'ubiyya .